gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9960, del 18-10-2024 (2024/10264)

EDICTE de modificació de les normes subsidiàries de planejament de Fuenterrobles, relatiu a la correcció d'alineacions al nucli urbà.
-------------------------------------------------------------------------------------------------------------------------------------

### Dades del document

Número de DOGV
:   9960

Data del DOGV
:   18-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10650

CVE
:   SWPC-H-8425-24614

Data del document
:   30-09-2024

Organisme emissor
:   Ajuntament de Fuenterrobles

Tipus de document
:   Edicte

Mitjançant l'Acord de data 27 de setembre de 2024, del Ple, ha estat aprovat el tràmit per sotmetre a participació pública i consultes amb les administracions públiques afectades i amb les persones interessades, la versió inicial de la modificació de les normes subsidiàries de planejament de Fuenterrobles, relativa a «Correcció d'alineacions al nucli urbà», de conformitat amb els articles 55 de l'DL 1/2021, de 18 de juny, d'aprovació del text refós de la Llei d'ordenació del territori, urbanisme i paisatge (TRLOTUP), pel termini de 45 dies hàbils a comptar de l'endemà de la publicació del present anunci en el *Diari Oficial de la Generalitat Valenciana*.

Mitjançant aquell, s'ha acordat també la suspensió de la tramitació i l'atorgament de llicències de parcel·lació de terrenys, edificació i demolició, que en tot cas contradiguin el planejament en tramitació i el planejament vigent, i no hi siguin compatibles, amb per un termini de dos anys, de conformitat amb l'article 68 del TRLOTUP.

Durant aquest termini podrà ser examinada la documentació per qualsevol interessat en les dependències municipals i en l'adreça electrònica <https://sedeelectronicafuenterrobles.es>, perquè s'hi formulin les al·legacions que s'estimin pertinents.

  

Fuenterrobles, 30 de setembre de 2024

Carolina Viana Guaita

Alcaldessa presidenta

Esta disposició conté annexos. Consulteu-ne la versió en PDF.
Diari Oficial de la Generalitat Valenciana


Sumari del DOGV 10560, del 20-12-2024 (2024/12849)

ANUNCI de nomenament d'auxiliar administrativa.
-----------------------------------------------

### Dades del document

Número de DOGV
:   10214

Data del DOGV
:   20-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/12126

CVE
:   XQSG-T-7151-96674

Data del document
:   28-11-2024

Organisme emissor
:   Ajuntament de Benlloc

Tipus de document
:   Anunci

En compliment del que es disposa en l'article 62.1.b del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, i l'article 68.1.b de la Llei 4/2021, de 16 d'abril, de la Generalitat, de la funció pública valenciana, es fa públic que, després de realitzar les proves selectives, s'ha procedit al següent nomenament de funcionària de carrera:

Nomenament de Graciela Blasco Valero, amb DNI núm. \*\*\*\*223\*\*, com a auxiliar administrativa, funcionària de carrera, pertanyent al grup C, subgrup C1, escala d'administració general, en virtut del Decret d'alcaldia núm. 2024-2623, de 21 de novembre, que pren possessió del seu càrrec el 28 de novembre de 2024.

Cosa que es fa pública als efectes oportuns.

  

Benlloc, 28 de novembre de 2024

Ángel Ribes Belles

Alcalde
Diari Oficial de la Generalitat Valenciana


Sumari del DOGV 9988, del 20-11-2024 (2024/11363)

ANUNCI de la resolució d'autorització de la realització de l'obra subterrània per a captació d'aigües destinades a ús de reg, al terme municipal de Benissa. ASOSUB/2024/51/03.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11267

CVE
:   RCGY-W-1483-82888

Data del document
:   05-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Amb data de registre d'entrada de 22 de maig de 2024, Valentín Filip va sol·licitar l'autorització de l'obra subterrània per a captació d'aigües destinades a ús de reg en el polígon 1, parcel·la 21 del terme municipal de Benissa, província d'Alacant.

Amb data 24 d'octubre de 2024, en l’expedient ASOSUB/2024/51/03, el Servici Territorial d'Indústria, Energia i Mines d'Alacant va dictar una resolució administrativa d'autorització de la realització de l'obra subterrània per a captació d'aigües, que compta amb l'informe d'impacte ambiental favorable de la Direcció General d'Urbanisme, Paisatge i Avaluació Ambiental de data 10 d'octubre  2024 (expedient 169/4472-XML), segons el qual l'actuació proposada «no tindrà efectes significatius sobre el medi ambient i no requerix una avaluació d'impacte ambiental ordinària».

La qual cosa es fa pública en extracte, en compliment del que s’establix en l'article 48 de la Llei 21/2013, de 9 de desembre, d'avaluació ambiental.

El text complet de la resolució es pot consultar l'endemà de la seua publicació en la pàgina web de la Conselleria d'Innovació, Indústria, Comerç i Turisme, en l’adreça electrònica següent:

<https://cindi.gva.es/es/web/energia/informacio-publica-de-mines>

  

Alacant, 5 de novembre de 2024

Sara Blanes Bas

Cap de Servici Territorial d'Indústria, Energia i Mines d'Alacant
Diari Oficial de la Generalitat Valenciana


Sumari del DOGV 9760, del 05-01-2024 (2023/12381)

Anunci de la informació pública de l'aprovació inicial del Pla d'actuació municipal davant del risc d'inundacions d'Albal (PAM IN).
-----------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/12889


Data del document
:   13-12-2023

Organisme emissor
:   Ajuntament d'Albal

Tipus de document
:   Anunci

Descriptors 

:   * pla d'urbanisme
    * administració local

Anunci de la informació pública de l'aprovació inicial del Pla d'actuació municipal davant del risc d'inundacions d'Albal (PAM IN). [2023/12746]  
El Ple de l'Ajuntament d'Albal, en sessió celebrada el dia 30 de novembre de 2023, va adoptar, entre altres, acord d'aprovació inicial del Pla d'actuació municipal davant del risc d'inundacions d'Albal (PAM IN). Així mateix, va acordar publicar l'acord, per mitjà d'anunci en el Diari Oficial de la Generalitat Valenciana i en la pàgina web municipal, anunci i text íntegre del pla, perquè en el termini d'un mes les persones interessades puguen presentar-hi reclamacions, al·legacions o suggeriments. En cas de no produir-se al·legacions, s'entendria aprovat definitivament i es remetria a la Comissió de Protecció Civil de la Comunitat Valenciana per a la seua homologació.  
La qual cosa es fa pública, per al seu coneixement.  
  
Albal, 13 de desembre de 2023.- L'alcalde president: José Miguel Ferris Estrems.
Diari Oficial de la Generalitat Valenciana


Sumari del DOGV 9936, del 13-09-2024 (2024/9257)

RESOLUCIÓ d'11 de setembre de 2024, per la qual es modifica la convocatòria de concurs per a la creació de borses d'ocupació de professorat substitut de data 29 de juliol de 2024.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9257

CVE
:   ZIZR-C-7800-5482

Data del document
:   11-09-2024

Organisme emissor
:   Universitat d'Alacant

Tipus de document
:   Resolució

Detectada una errada material en l'annex I en la convocatòria de concurs per a la creació de borses d'ocupació de professorat substitut de data 29 de juliol de 2024 (DOGV de 2 de setembre), consistent en la inclusió, per error, de l'àrea de Filologia Italiana (PS350) en l'annex I en llengua castellana i la no inclusió de l'àrea de Filologia Llatina (PS355), que sí figura en l'Annex I en llengua valenciana.

Es procedix a la rectificació del citat annex anul·lant la convocatòria de l'àrea de Filologia Italiana (PS350) i de Filologia Llatina (PS355).

Contra esta resolució, que esgota la via administrativa, es podrà interposar un recurs contenciós administratiu davant el jutjat contenciós administratiu d'Alacant competent, en el termini de dos mesos comptats a partir de l'endemà de ser publicada, de conformitat amb el que establixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, es podrà interposar un recurs de reposició en el termini d'un mes a comptar des de l'endemà de ser publicada, davant la rectora, d'acord amb el que disposen els articles 123 i 124 de la Llei 39/2015.

  

Alacant, 11 de setembre de 2024

La rectora, (p d. s. Resolució rectoral 22.12.2020)

Luis Alfonso Martínez Giner

Vicerector d'Ordenació Acadèmica i Professorat
Diari Oficial de la Generalitat Valenciana


Sumari del DOGV 9935, del 12-09-2024 (2024/9113)

EXTRACTE de la Resolució de 26 de juliol de 2024, del Vicerectorat d'Investigació, per la qual es convoca una beca d'iniciació a la investigació a càrrec del projecte Ajudes de transició 2024, Acció 5.2 del Pla de promoció de la investigació de l'UJI per a l'any 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9935

Data del DOGV
:   12-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9113

CVE
:   LDMM-E-2507-7593

Data del document
:   26-07-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I de Castelló
    * ajuda pública
    * pràctiques de formació
    * investigació universitària

BDNS(Identif.):783313

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/783313>

<http://www.pap.minhap.gob.es/bdnstrans/index>

*Primer. Persones beneficiàries*

Estudiantat de l’UJI del grau en Medicina que haja superat almenys el 50% dels crèdits de la titulació. Així mateix, la persona sol·licitant no ha d’haver superat tots els crèdits de què consta la titulació o els crèdits extra dels quals se n’haja pogut matricular i que tinga la nacionalitat espanyola o siga nacional d’un estat membre de la Unió Europea o d’un altre país no pertanyent a la UE amb permís de residència o d’estudis a Espanya i amb la documentació identificativa en vigor, en el moment de la incorporació a la beca.

*Segon. Finalitat*

Obtenir formació i col·laborar en el projecte d'investigació: «Ajudes de transició 2024, Acció 5.2 del Pla de promoció de la investigació de l'UJI per a l'any 2023»

*Tercer. Característiques*

Beca d'iniciació a la investigació amb dedicació de 20 hores setmanals i una retribució bruta mensual de 440 euros. La persona beneficiària serà inclosa en el Règim General de la Seguretat Social.

La durada prevista és de 3 mesos.

*Quart. Bases reguladores*

Accessibles a: <http://www.uji.es/seu/info-adm/tao/>

*Cinquè. Import*

L'import global destinat a la concessió d'aquesta beca és de 1.350,18 euros.

*Sisè. Termini de presentació de sol·licituds*

Deu dies a partir del següent al de la publicació d'aquest extracte en el *Diari Oficial de la Generalitat Valenciana.*

  

Castelló De La Plana, 26 de juliol de 2024

(p. d., Resolució 24.05.22; DOGV 9349, 27.05.2022)

Jesús Lancis Sáez

Vicerector d’investigació
Diari Oficial de la Generalitat Valenciana


Sumari del DOGV 9961, del 21-10-2024 (2024/10798)

ANUNCI de la convocatòria per a proveir de forma definitiva el lloc de tècnic o tècnica de comerç, promoció econòmica i consum, mitjançant el sistema de concurs interadministratiu específic de mérits obert a unes altres administracions públiques locals.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10980

CVE
:   CUNA-Q-2823-28840

Data del document
:   17-10-2024

Organisme emissor
:   Ajuntament de Benicarló

Tipus de document
:   Anunci

En el *Butlletí Oficial de la Província de Castelló*  número 126, de 17 d’octubre de 2024, s'han publicat íntegrament les bases que han de regir la convocatòria per a proveir un lloc de tècnic/a de comerç, promoció econòmica i consum, pertanyent a l'escala d'administració especial, subescala tècnica, grup A, subgrup A2, a cobrir mitjançant concurs interadministratiu de mèrits obert a altres entitats locals.

El termini de presentació de sol·licituds serà de quinze dies hàbils a comptar des l'endemà de la publicació de l'anunci de la convocatòria en el *Boletín Oficial del Estado*.

Els successius anuncis relacionats amb aquesta convocatòria, quan siga procedent de conformitat amb les bases, es publicaran en el *Butlletí Oficial de la Província de Castelló*, en el tauler d'anuncis de la seu electrònica de l'Ajuntament de Benicarló i en la pàgina web municipal,[www.ajuntamentdebenicarlo.org](http://www.ajuntamentbenicarlo.org), en aquest últim cas a efectes merament informatius.

  

Benicarló, 17 d'octubre de 2024

(p. d. Decret 06.10.2023)

María Aránzazu García Roldán

Regidora delegada de Recursos Humans
Diari Oficial de la Generalitat Valenciana


Sumari del DOGV 10086, del 24-02-2025 (2025/2064)

RESOLUCIÓ de 6 de febrer de 2025, de la Direcció General de Producció Agrícola i Ramadera, per la qual s'establixen les dates d'inscripció en el Registre oficial de productors autoritzats per a la producció integrada de la Generalitat.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10813

Data del DOGV
:   24-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2064

CVE
:   GFWO-P-5101-6657

Data del document
:   06-02-2025

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

De conformitat amb el que s'establix en els articles 4, 5 i 6 i en la disposició final primera de l'Orde 44/2010, de 14 de desembre, de la Conselleria d'Agricultura, Ramaderia i Pesca, sobre reglamentació de les produccions obtingudes per tècniques d'agricultura integrada i de les condicions d'autorització de les entitats de control i certificació,

RESOLC

Obrir el termini de presentació de les sol·licituds d'inscripció en el Registre oficial de productors autoritzats per a la producció integrada de la Generalitat, secció d'empreses de producció, per a la campanya 2025-2026, per a tots els cultius amb normativa reguladora de la producció integrada a la Comunitat Valenciana.

Este termini s’estendrà des de l'endemà de la publicació de la present resolució fins que finalitze el termini per a la presentació de la sol·licitud única d'ajudes de la PAC per a l'any 2025.

  

València, 6 de febrer de 2025

M. Àngels Ramón-Llin Martínez

Directora general de Producció Agrícola i Ramadera
Diari Oficial de la Generalitat Valenciana


Sumari del DOGV 9940, del 19-09-2024 (2024/9465)

EXTRACTE de la Resolució de 31 de juliol de 2024, del Rectorado, per la qual es convoquen els premis als millors treballs de final de grau i treballs de final de màster per al curs 2023-2024 de la cátedra Dextromedica per a l’any 2024.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9940

Data del DOGV
:   19-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9465

CVE
:   PZXZ-S-2339-8400

Data del document
:   16-09-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I de Castelló
    * investigació mèdica
    * distinció honorífica

BDNS (identif.): 785615

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions <https://www.infosubvenciones.es/bdnstrans/GE/es/convocatoria/785615>

*Primer. Beneficiaris*

Hi podran participar estudiants que hagen conclòs els estudis de grau i màster el curs 2023-2024 segons les bases reguladores.

*Segon. Objecte*

L'objecte d'esta convocatòria és premiar la innovació, la investigació i el desenrotllament de tecnologies en salut.

*Tercer. Bases reguladores*

Accessibles en <https://www.upv.es/contenidos/dextro/info/>

*Quart. Quantia*

S'establix en 3.000 euros. Tres premis per a millors treballs final de grau (1r dotat de 700 €, 2n de 500 € i 3r de 300 €) i tres premis per a millors treballs final de màster (1r dotat de 700 €, 2n de 500 € i 3r de 300 €).

*Quint. Termini de presentació de les sol·licituds*

El termini de presentació de sol·licituds comença a partir de l'endemà de la publicació de l'extracte d'esta resolució en el *Diari Oficial de la Generalitat Valenciana*  i finalitza el 6 d'octubre de 2024.

  

València, 16 de setembre de 2024

José Esteban Capilla Romá

Rector
Diari Oficial de la Generalitat Valenciana


Sumari del DOGV 9944, del 25-09-2024 (2024/9261)

ANUNCI relatiu a la dissolució i liquidació de l'entitat.
---------------------------------------------------------

### Dades del document

Número de DOGV
:   9944

Data del DOGV
:   25-09-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/9261

CVE
:   ARVW-Y-0598-8435

Data del document
:   02-09-2024

Organisme emissor
:   Vial Park, Cooperativa Valenciana

Tipus de document
:   Anunci

Amb data 2 de setembre de 2024, en la seu social de la cooperativa, amb domicili al carrer de Sant Caietà, número 9, 46417, Carcaixent, València, quan són les 12:00 h, s'acorda, en la sessió universal de l'assemblea general extraordinària, procedir a la dissolució de la cooperativa, destituir els membres del Consell Rector i s'acorda el nomenament del liquidador: David Mateu Hervás.

  

Carcaixent, 2 de setembre de 2024

David Mateu Hervas

Liquidador
Diari Oficial de la Generalitat Valenciana


Sumari del DOGV 10552, del 16-12-2024 (2024/13485)

ANUNCI de l'actualització de tarifes de subministrament d'aigua potable, conservació de comptadors i clavegueram a Novetlè.
---------------------------------------------------------------------------------------------------------------------------

### Dades del document

Número de DOGV
:   10745

Data del DOGV
:   16-12-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/13162

CVE
:   FFCJ-Y-2253-29758

Data del document
:   09-12-2024

Organisme emissor
:   Empresa General Valenciana del Agua, SA

Tipus de document
:   Anunci

S’informa, per a general coneixement, que amb data 24 d’octubre de 2024 es va presentar a tràmit davant de la Comissió de Preus de la Generalitat Valenciana la sol·licitud de modificació de tarifes de subministrament domiciliari a Novetlè, prèviament presentada a l’Ajuntament, i una vegada transcorreguts els terminis preceptius sense haver-hi rebut al·legacions, i atenent el que s’estableix en l’article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d’aplicar-se a partir de la present publicació serà:

Tarifa que s’aprova:

|  |  |
| --- | --- |
| AIGUA POTABLE |  |
| Quota de servei |  |
| *Calibre* | *Euros/mes* |
| fins a 13 mm | 3,082 |
| 15 mm | 4,624 |
| 20 mm | 7,711 |
| 25 mm | 10,791 |
| 30 mm | 15,414 |
| 40 mm | 30,828 |
| 50 mm | 46,243 |
| 65 mm | 61,657 |
| 80 mm | 77,067 |
| 100 mm | 107,899 |
| 125 mm | 169,858 |
| Boca d’incendi | 9,489 |
| Quota consum |  |
| *Límits mensuals* | *Euros/m3* |
| Bloc I fins a 5 | 0,290 |
| Bloc II entre 5 i 15 | 0,444 |
| Bloc III més 15 | 0,872 |
| Municipal | 0,290 |
| Conservació comptador |  |
| *Calibre* | *Euros/mes* |
| fins a 13 mm | 1,119 |
| 15 mm | 1,697 |
| 20 mm | 2,818 |
| 25 mm | 3,937 |
| 30 mm | 5,633 |
| 40 mm | 11,252 |
| 50 mm | 16,885 |
| 65 mm | 22,523 |
| 80 mm | 28,155 |
| 100 mm | 39,408 |
| 125 mm | 61,924 |

Així mateix, s'informa per a general coneixement, i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació presentada per Empresa General Valenciana del Agua, SA, a l'Ajuntament de Novetlè en data 23 d’octubre de 2024, és procedent actualitzar la tarifa de clavegueram en l'esmentada població.

|  |  |
| --- | --- |
| CLAVEGUERAM |  |
| *Quota de servei* | *Euros/mes* |
| Domèstics | 6,167 |
| Industrials | 9,432 |

Sobre les presents tarifes s'aplicarà IVA, d'acord amb el que estableix la Llei 37/1992, de 28 de desembre.

Cosa que es fa pública per a general coneixement.

  

València, 9 de desembre de 2024

Juan Ángel Conca Pardo

Gerent